A4-0409/97

Ψήφισμα σχετικά με το σχέδιο επιχειρησιακού προϋπολογισμού της ΕΚΑΧ για το 1998 (SEC(97)0933 - C4-0270/97)

Το Ευρωπαϊκό Κοινοβούλιο,

- έχοντας υπόψη το σχέδιο επιχειρησιακού προϋπολογισμού της ΕΚΑΧ για το 1998 το οποίο κατάρτισε η Επιτροπή (SEC(97)0933 - C4-0270/97),

- έχοντας υπόψη τις αποφάσεις του Συμβουλίου της 27ης Νοεμβρίου 1997, σχετικά με το σχέδιο προϋπολογισμού για το 1998 όπως αυτό τροποποιήθηκε από το Κοινοβούλιο σε πρώτη ανάγνωση (C4-0600/97),

- έχοντας υπόψη το υπόμνημα της συμβουλευτικής επιτροπής της ΕΚΑΧ της 28ης Ιουνίου 1995 σχετικά με τις διάφορες πτυχές που συνδέονται με τη λήξη της Συνθήκης ΕΚΑΧ το 2002 (ΕΚΑΧ 5262/4/95),

- έχοντας υπόψη το ψήφισμά του της 15ης Νοεμβρίου 1996 σχετικά με την ενσωμάτωση της ΕΚΑΧ στον προϋπολογισμό της Ένωσης ((ΕΕ C 362 της 2.12.1996, σελ. 327)),

- έχοντας υπόψη το ψήφισμά του της 23ης Οκτωβρίου 1997 σχετικά με το σχέδιο διορθωτικού επιχειρησιακού προϋπολογισμού της ΕΚΑΧ για το 1997 ((ΣΠ της ημερομηνίας αυτής, Μέρος ΙΙ, σημείο 1 γ))),

- έχοντας υπόψη ότι το σχέδιο επιχειρησιακού προϋπολογισμού της ΕΚΑΧ για το 1998 καθώς και το σχέδιο επιχειρησιακού διορθωτικού προϋπολογισμού για το 1997 εκπονήθηκαν στο πλαίσιο της λήξης της Συνθήκης ΕΚΑΧ στις 23 Ιουλίου 2002,

- έχοντας υπόψη το ψήφισμα του Συμβουλίου του Άμστερνταμ σχετικά με την ανάπτυξη και την απασχόληση με το οποίο καλείται η Επιτροπή να προσδιορίσει τους όρους διαδοχής της ΕΚΑΧ σ' ό,τι αφορά τη διαχείριση των τρεχουσών υποθέσεων και της κληρονομιάς καθώς και τη χρήση των εσόδων που προέρχονται από τη διαχείριση των κεφαλαίων της ΕΚΑΧ,

- έχοντας υπόψη την ανακοίνωση της Επιτροπής προς το Συμβούλιο σχετικά με τη λήξη της Συνθήκης ΕΚΑΧ: χρηματοοικονομικές δραστηριότητες (COM(97)0506),

- έχοντας υπόψη την έκθεση της Επιτροπή Προϋπολογισμών και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Απασχόλησης και Κοινωνικών Υποθέσεων (A4-0409/97),

A. λαμβάνοντας υπόψη ότι με τη λήξη της Συνθήκης ΕΚΑΧ, οι διάφορες δραστηριότητες που πραγματοποιούνται σε εφαρμογή αυτής της Συνθήκης δεν θα παύσουν αυτομάτως να είναι αναγκαίες και ότι κατά συνέπεια το phasing in των δραστηριοτήτων της ΕΚΑΧ στο γενικό προϋπολογισμό πρέπει να εξακολουθήσει να αποτελεί αντικείμενο συνολικού προβληματισμού και συγκεκριμένων προτάσεων παράλληλα με το phasing out,

Β. λαμβάνοντας υπόψη οι βιομηχανίες άνθρακα και σιδήρου/χάλυβα εξακολουθούν να εξαρτώνται από την κυκλική εξέλιξη των αγορών, οι οποίες και αυτές συνδέονται σε μεγάλο βαθμό με τις ευρωπαϊκές και παγκόσμιες οικονομικές διακυμάνσεις και ότι δεν μπορεί κατά συνέπεια να αποκλεισθεί ότι δεν θα αντιμετωπίσουν νέες δύσκολες συγκυριακές καταστάσεις,

Γ. λαμβάνοντας υπόψη ότι οι οικονομικές και δημοσιονομικές διατάξεις που προβλέπονται από τη Συνθήκη ΕΚΑΧ παρέσχον τη δυνατότητα να μετριασθούν οι δραματικές κοινωνικές συνέπειες των βαθειών αναδιαρθρώσεων οι οποίες πραγματοποιήθηκαν σ' αυτούς τους δύο βιομηχανικούς τομείς,

Δ. λαμβάνοντας υπόψη ότι η έρευνα, βασικός παράγοντας ανταγωνιστικότητας στο στάδιο των διαδικασιών της κατασκευής, καινοτομίας και ποιοτικής απαίτησης στο επίπεδο των προϊόντων, διαδραματίζει αναντικατάστατο ρόλο σε μια δυναμική πολιτική βελτίωσης της απασχόλησης,

Ε. λαμβάνοντας υπόψη ότι η ζήτηση και οι τιμές του χάλυβα σημειώνουν σταδιακή αύξηση μετά το τέλος της περιόδου μείωσης των αποθεμάτων και ότι αυτή η σταδιακή ανάκαμψη των όρων της αγοράς χάλυβα, που συνδέεται με τη βελτίωση του συγκυριακού κλίματος στην Κοινότητα το 1997, επιτρέπει την πρόβλεψη επιπέδων παραγωγής χάλυβα που θα φθάσει από τα 148 εκατ. τόνων το 1996 στα 156 εκατ. τόνων το 1997,

ΣΤ. λαμβάνοντας ωστόσο υπόψη ότι ο αριθμός των θέσεων απασχόλησης εξακολουθεί να μειώνεται από 304.500 το 1996 σε 287.600 το 1997, ήτοι απώλεια 16.900 θέσεων απασχόλησης,

Ζ. λαμβάνοντας υπόψη ότι η κοινοτική παραγωγή του τομέα του άνθρακα η οποία συνεχίζει να επηρεάζεται από τα προγράμματα αναδιάρθρωσης που εφαρμόζονται στα κράτη μέλη θα οδηγήσει σε απώλειες θέσεων απασχόλησης που υπολογίζονται σε 8.700,

1. επισημαίνει ότι για πρώτη φορά η Επιτροπή υποβάλλει σχέδιο επιχειρησιακού προϋπολογισμού στο πλαίσιο της λήξης της Συνθήκης το 2002, πράγμα που την οδήγησε να θέσει αυτή τη διαδικασία του προϋπολογισμού στο πλαίσιο των δημοσιονομικών προοπτικών 1997-2002[semigr ]

2. διαπιστώνει ότι σ' αυτό το πλαίσιο προτείνει η Επιτροπή να τεθεί ένα τέρμα το 1998, σύμφωνα με την απόφασή της του 1994 ((ΕΕ C 175 της 28.6.1994, σελ. 5)), στην άσκηση της πολιτικής της μετατροπής[semigr ] επειδή όμως τα δάνεια μετατροπής δεν μπορούν να υπερβούν την 23η Ιουλίου 2002 και η διάρκειά τους είναι πενταετής, κανένα δάνειο δεν θα χορηγείται πλέον μετά την 23η Ιουλίου 1997[semigr ]

3. επισημαίνει ότι η παύση των αναλήψεων υποχρεώσεων όσον αφορά συνολικά δάνεια μετατροπής συνεπάγεται μια πρώτη σειρά ακυρώσεων ύψους 173 εκατ. το 1997, ήτοι αύξηση κατά 120 εκατ. Ecu σε σχέση με τις προβλέψεις του σχεδίου προϋπολογισμού, και ότι ως εκ τούτου η Επιτροπή έχει υποβάλει σχέδιο διορθωτικού προϋπολογισμού για το 1997 ύψους 424,4 εκατ. Ecu αντί 265,5 εκατ. Ecu και διαθέτει συμπληρωματικό ποσόν ύψους 139,9 εκατ. Ecu στο κεφάλαιο των προβλέψεων για τη χρηματοδότηση μεταγενέστερων προϋπολογισμών[semigr ]

4. υπενθυμίζει ότι το Κοινοβούλιο εξέφρασε ευνοϊκή γνώμη για την πρόταση αυτή στο ψήφισμά του που αναφέρεται στην 5η αιτιολογική αναφορά.

5. διαπιστώνει ότι όσον αφορά το σχέδιο προϋπολογισμού για το 1998 οι ανάγκες όπως υπολογίζονται από την Επιτροπή είναι της τάξης των 179 εκατ. Ecu έναντι 206 εκατ. Ecu το 1997 (διορθωτικός και συμπληρωματικός προϋπολογισμός) και ότι οι προβλέψεις που συσσωρεύονται από τους δύο προγενέστερους προϋπολογισμούς χρησιμοποιούνται μέχρι ύψους 35 εκατ. Ecu για αντιστάθμιση της έλλειψης εσόδων από εισφορά, όπως προτείνει η Επιτροπή[semigr ]

6. πιστεύει ότι η Επιτροπή πρέπει να δεσμευθεί να παρατείνει το 1998 τα προγράμματα για τα οποία έχει ήδη αναλάβει υποχρεώσεις και κυρίως τις ενισχύσεις αναπροσαρμογής στο βαθμό που οι ίδιοι οι υπολογισμοί της παρουσιάζουν συσσωρευμένη απώλεια θέσεων απασχόλησης στους τομείς άνθρακα και σιδήρου/χάλυβα κατά περισσότερες από 25.000 θέσεις απασχόλησης το έτος[semigr ]

7. θεωρεί τις άλλες ενισχύσεις της ΕΚΑΧ, κυρίως τα κοινωνικά μέτρα στη βιομηχανία άνθρακα, ακόμη πιο αναγκαίες εφόσον κανένα δάνειο μετατροπής δεν θα χορηγηθεί πλέον από τις 23 Ιουλίου 1997[semigr ]

8. πιστεύει επίσης ότι για το λόγο αυτό ο προϋπολογισμός της ΕΚΑΧ πρέπει να αντισταθμίσει την απώλεια των ενισχύσεων μετατροπής με άλλες ενισχύσεις, ιδιαίτερα εκείνες οι οποίες προβλέπονται από τα άρθρα 2, 56 και 95 της Συνθήκης ΕΚΑΧ, δεδομένου ότι οι οικονομικές προβλέψεις της Επιτροπής αιτιολογούν ενίσχυση σ' αυτό τον τομέα[semigr ]

9. καλεί την Επιτροπή να προσανατολίσει την προώθηση των ερευνών της ΕΚΑΧ σύμφωνα με την αναλογία εσόδων από εισφορές στους τομείς της.

10. εγκρίνει ως εκ τούτου τον πίνακα που επισυνάπτεται στην παρούσα πρόταση ψηφίσματος:

α) όσον αφορά τον επιχειρησιακό προϋπολογισμό για το 1998, προτείνει να διαγραφεί οριστικώς το ποσοστό εισφοράς της ΕΚΑΧ όπως προβλέπεται στο σχέδιο της Επιτροπής, δεδομένου ότι δεν υπάρχει πλέον σχετική οικονομική ανάγκη, αν ληφθεί υπόψη ο στόχος που έχει τεθεί, η λήξη ισχύος της Συνθήκης ΕΚΑΧ, καθώς και τα αποθεματικά που θα δημιουργηθούν από εδώ και στο εξής[semigr ]

β) όσον αφορά το ποσόν των αποθεματικών και των προβλέψεων που έχουν εγγραφεί στον ισολογισμό της ΕΚΑΧ προτείνει:

- να συμπεριληφθούν οι γενικές κατευθύνσεις που εγκρίθηκαν στο προαναφερθέν ψήφισμά του της 15ης Νοεμβρίου 1996[semigr ]

- να συνδυασθούν οι αποφάσεις που ελήφθησαν στο πλαίσιο του προϋπολογισμού του 1998 με εκείνες που θα ληφθούν για τα επόμενα οικονομικά έτη, σε ένα πλαίσιο δημοσιονομικών προοπτικών 1998-2002[semigr ]

- να καταβληθεί το 1998 στην ETE ένα μέρος των προβλέψεων με σκοπό τη δημιουργία ενός ειδικού ταμείου που θα προορίζεται για τη στήριξη των ΜΜΕ εκείνων που δημιουργούν θέσεις εργασίας στους τομείς της βιομηχανικής έρευνας οι οποίοι συνδέονται με τον άνθρακα και χάλυβα καθώς και στους τομεακούς και περιφερειακούς τομείς που έχουν σχέση με τις βιομηχανίες αυτές.

11. θεωρεί ότι αυτές οι προτάσεις είναι σύμφωνες προς:

- το ψήφισμα του Ευρωπαϊκού Συμβουλίου του Άμστερνταμ σχετικά με την ανάπτυξη και την απασχόληση το οποίο αναφερόταν στα αποθεματικά της ΕΚΑΧ ως δημοσιονομικό μέσο μέσον που μπορεί να συμβάλει στην καταπολέμηση της ανεργίας στην Ευρώπη, στην παράγραφο 10 του οποίου αναφέρονται τα εξής: «Καλείται η Επιτροπή να υποβάλει κατάλληλες προτάσεις προκειμένου να διασφαλισθεί ότι, με τη λήξη της Συνθήκης ΕΚΑΧ το 2002, τα έσοδα από τα εναπομένοντα αποθεματικά θα χρησιμοποιηθούν για ταμείο έρευνας για τομείς που σχετίζονται με τη βιομηχανία άνθρακα και χάλυβα» και καλεί την Επιτροπή να υποβάλει προτάσεις που να διευκρινίζουν εάν και με ποιό τρόπο η απόφαση αυτή θα μπορούσε να τεθεί σε εφαρμογή από το 1998.

- τη βούληση των κοινοτικών αρχών που αναζητούν ενδεδειγμένα μέτρα υπέρ της απασχόλησης[semigr ]

- τις χρηματοοικονομικές δυνατότητες που προκύπτουν από το προϊόν της εισφοράς και από τις προβλέψεις που μπορούν να χρησιμοποιηθούν για την επίτευξη κάποιου σκοπού της Κοινότητας βάσει των άρθρων 2, 56 και 95 της Συνθήκης ΕΚΑΧ[semigr ]

12. υπενθυμίζει ότι σε δήλωση της Επιτροπής ενώπιον του Κοινοβουλίου το 1973 η Επιτροπή ανέλαβε την υποχρέωση να αποδέχεται το δεσμευτικό χαρακτήρα των γνωμοδοτήσεων που εκδίδει το Κοινοβούλιο σχετικά με τον επιχειρησιακό προϋπολογισμό της ΕΚΑΧ[semigr ]

13. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τη συμβουλευτική επιτροπή της ΕΚΑΧ.

ΠΑΡΑΡΤΗΜΑΣΧΕΔΙΟ ΕΠΙΧΕΙΡΗΣΙΑΚΟΥ ΠΡΟΫΠΟΛΟΓΙΣΜΟΥ ΤΗΣ ΕΚΑΧ ΓΙΑ ΤΟ 1998

(σε εκατ. Εcu)

>TABLE>

(1) Συμπεριλαμβανομένης της χρηματοδότησης σχεδίων που έχουν αντίκτυπο στον τομέα της τεχνικής καταπολέμησης των βλαβών στους χώρους εργασίας και στο περιβάλλον των εγκαταστάσεων σιδηρουργίας και της υγιεινής εργασίας και της ασφάλειας στα ορυχεία (για ενδεικτικά ποσά 4 και 3 εκατ. Ecu αντίστοιχα).

* Σε περίπτωση που δεν εγκριθεί νομική βάση, οι πιστώσεις αυτές θα καταβληθούν στις προβλέψεις στο πλαίσιο των δημοσιονομικών προοπτικών 1998-2002.